Tellun tekeleet: Pieni kirjoitus
Nyt tarvittais niitä lämpimiä villa-asusteita. Vaan, kun eivät ole valmiina. Angora-jakussa kolmas aloitus meneillään, huoh. Pojan merensinisen kaulahuivin langat vielä kerällä. Ohuille sisälapasillekin olisi pakkasaamuina käyttöä, yms. Täällä on pitkä tekemättömien talvineuleiden lista (ja muitakin työlistoja :), mutta yhdet kädet ovat saaneet lämmikkeet.
Nämä koukkusin viime viikonlopulla la-su, kun oli mahdollisuus sovittaa ja saada pojalle mukaan. Peruslapaset, vaikka suunnitelmissa oli seuraavan kerran kokeilla lapasiin erilaista tunisialaista virkkausta. No, seuraavalla kerralla sitten.
Talvi on tehnyt pihapiiriin erilaisia taideteoksia. Ihaillaan niitä.
Tekee mieli udella, miten teillä muilla: onko tämä talven neuleet jo tehtynä, vai uupuuko joltakin vielä jotakin?
Lähettänyt Tellu-Tellervo klo 15.09
Itselle on edelleen paksumpaan talvitakkiin sopivat pipo ja kaulaliina tekemättä.
29. tammikuuta 2012 klo 17.24
Talvelta näyttää siellä teilläkin!
Tarve villapuseroon ja -takkiin, jossa on napit. Olen kokenut muutamat viimeaikaiset neuleeni epäkäytännöllisiksi kun niissä ei ole nappeja tms. Minä kyllä palelen etupuoleltakin :)
29. tammikuuta 2012 klo 20.53
Heikosti valmistuu! Kauluri pienen pienelle pojalle aloittamatta, itsellä ei kunnon pipoa...mutta 3:een kertaan neulottu ja aloitettu vauvan puku saattaa ehtiä valmiiksi ennen tyttären lapsen syntymää (laskettu aika jo mennyt).
Terveisin Tuija Blogiton
30. tammikuuta 2012 klo 13.20
Lohduttavaa. Minullakin vaiheessa kaikki. Ei ole juurikaan mitään valmistunut. Diagonaalijakusta puuttuvat hihat ja olisi ollut ihana laittaa se päälle koulureissuun, mutta...
Jos tässä kuitenkin hiihtolomaan menessä saisi valmista.
30. tammikuuta 2012 klo 21.41
Kivat rasat!
Mullon kaikki vaiheessa, paitsi se oma haitari-pipo on valmis...
1. helmikuuta 2012 klo 0.35
Pitäis tehdä itselle villatakki, paksu takki, lapsille villapuserot. Pitäis pitäis. Kesken on tai vielä aloittamatta. Onneksi on vielä tulevia talvia jäljellä.
4. helmikuuta 2012 klo 18.06
Yhdet sukat on kesken - lanka loppui. Tyttäret on toivoneet säärystimiä ja itselleni on jonossa punainen paksu kaulahuivi. Sit vois jo miettii kevätneuleita.
5. helmikuuta 2012 klo 21.04
Tuija: onkohan vauva jo syntynyt ja saanut mummolta (?) lämpimän asun ylleen?
12. helmikuuta 2012 klo 18.27